Aftershock

***Aftershock***, բրիտանական Motörhead ռոք խմբի առաջին ստուդիական ալբոմը, որը թողարկվել է 2013 թվականին UDR GmbH լեյբլում։ Սկավառակի պրոդյուսերը Քեմերոն Վեբն է։

## Ալբոմի մասին
### Ձայնագրություն և թողարկում
2012 թվականի օգոստոսին Rockstar Mayhem Festival-ի ժամանակ *Artisan News Service*-ին տված հարցազրույցում Motörhead-ի թմբկահար Միկի Դին նշել է, որ խումբը *The Wörld Is Yours* ալբոմի վրա աշխատելիս գրել է մի քանի նոր երգերի տեքստեր և այժմ հիմք է դնում ապագա ստուդիական նյութերի համար։ Այնուհետև նա հավելել է, որ նոր ալբոմը կձայնագրվի և կթողարկվի 2013 թվականին։ Classic Rock Revisited-ին տված հարցազրույցում լրագրող Ջեբ Ռայթը հարցրել է Motörhead-ի առաջատար Իան «Լեմի» Քիլմիստերին հնարավոր ստուդիական ալբոմի ձայնագրման մասին։ Լեմին ասել է, որ քննարկել է ձայնագրման հարցը խմբի մնացած անդամների հետ և որ «դա զվարճալի կլինի անել»։ Նա նաև նշել է, որ եթե ալբոմը թողարկվի, այն երաժշտական հաճույք կլինի ունկնդիրների համար և շապիկին կներկայացվի խմբի ավանդական «War-Pig» կերպար-թալիսմանը։

2012 թվականի հոկտեմբերի վերջին խումբը պաշտոնապես հաստատել է, որ պլանավորում է վերադառնալ ստուդիա 2013 թվականի սկզբին։ Քեմերոն Ուեբը, որը պրոդյուսերավորել է Motörhead-ի նախորդ չորս ստուդիական ալբոմները՝ վերամիացել է խմբին համագործակցության համար։ 2013 թվականի փետրվարի 28-ին Motörhead-ը սկսել է սկավառակի ձայնագրությունը։ 2013 թվականի հունիսի 18-ին հայտնի է դարձել, որ ալբոմի անվանումը կլինի «Aftershock»։ Այն պետք է թողարկվեր ամռանը։ Սակայն թողարկումը հետաձգվել է մինչև 2013 թվականի աշուն։ *Aftershock*-ը թողարկվել է Գերմանիայում հոկտեմբերի 18-ին, Մեծ Բրիտանիայում և Եվրոպայում՝ հոկտեմբերի 21-ին, իսկ ԱՄՆ-ում ալբոմը սկսել է վաճառվել հոկտեմբերի 23-ին։
ձախից|մինի|Ելույթ Wacken Open Air-ում 2013 թվականին

### Համերգային շրջագայություն
Նույնիսկ *Aftershock* ալբոմի թողարկումից առաջ Motörhead-ը հայտարարել է, որ շրջագայելու է ալբոմին աջակցության համար։ Շրջագայությունը նախատեսված է եղել սկսել 2013 թվականի նոյեմբերին, սակայն բոլոր համերգները հետաձգվել են մինչև 2014 թվականի փետրվար և մարտ՝ Լեմիի՝ շաքարախտի հետևանքով վատթարացող առողջական վիճակի պատճառով։ 2014 թվականի հունվարին երաժիշտները հայտարարել են բոլոր առաջիկա ելույթների չեղարկման մասին։ Նախատեսված շրջագայությունը կայացել է միայն ամռան՝ խումբը ելույթ է ունեցել ԱՄՆ-ում, Մեծ Բրիտանիայում, Ֆրանսիայում, Շվեյցարիայում, Իտալիայում և Գերմանիայում։ Հուլիսի 25-ին Motörhead-ը ելույթ է ունեցել Ռուսաստանում՝ համերգը կայացել է Մոսկվայի Կրոկուս Սիթի Հոլլում։

### Քննադատների արձագանքներ և վաճառքներ
Ալբոմը երաժշտական հրատարակչություններից ընդհանուր առմամբ դրական արձագանքներ է ստացել։ Շատ քննադատներ գովաբանել են *Aftershock*-ի հնչողությունը, որը, ըստ գրախոսների, մոտ է եղել Motörhead-ի նախորդ աշխատանքներին։ Pitchfork Media-ից Հենք Շտիմերը նշել է, որ *Aftershock*-ը ոչ մի նոր բան չի բերել։ Այնուամենայնիվ, Շտիմերը ալբոմն անվանել է «իսկապես գրավիչ» և հավելել է, որ «*Նրանք* [Motörhead-ը] *դեռևս լավ են կատարում այն*»։ Revolver ամսագիրը նույնպես դրական արձագանք է տվել ալբոմին՝ գովաբանելով երաժիշտների կատարման ոճը ալբոմում։ MetalSucks-ի գրախոս Սեմի Օ'Հագարը ալբոմը գնահատել է 4 աստղ 5-ից՝ նշելով, որ խումբը շարունակում է նվագել բավականին «ծանր» և «գռռացող» երաժշտություն։ *Rolling Stone Russia*-ի գրախոս Բորիս Դալը նույն գնահատականն է տվել՝ նա գրել է, որ «Motörhead-ի 21-րդ ալբոմը շատ ավելի կենդանի է հնչում, քան նրանց նախորդ միզանտրոպիկ աշխատանքը՝ *The World Is Yours*-ը»։ *Aftershock*-ը *[[Յու-Ես-Եյ Թուդեյ|USA Today]]*-ի խմբագրական խորհրդի կողմից անվանվել է «Շաբաթվա ալբոմ»։

ԱՄՆ-ում թողարկման առաջին շաբաթվա ընթացքում ալբոմը վաճառվել է 11,000 օրինակով՝ *[[Billboard 200]]* չարթում զբաղեցնելով 22-րդ հորիզոնականը։

## Երգերի ցանկ

## Ձայնագրման մասնակիցներ
**Motörhead**
* Իեն Ֆրեյզեր «Լեմի» Կիլմիստեր` վոկալ, բաս-կիթառ, շապիկի դիզայն
* Ֆիլ Քեմփբել` կիթառ
* Միկի Դի՝ հարվածային գործիքներ
**Տեխնիկական անձնակազմ**
* Կեմերոն Վեբ՝ պրոդյուսեր, հնչյունային օպերատոր, միքսինգ
* Ալան Դուչես՝ մասթերինգ
* Քրիս Քլեյփուլ, Քրիս Ջիդենս, Դիքսոն Մեթյուս, Ջեֆ Նիլ, Սթիվ Օլմոն՝ օգնականներ
* Ռոբերտ Ջոն՝ լուսանկարիչ
* Ստեփան Չիրազի՝ արտ-տնօրեն

## Դիրքեր չարթերում

## Թողարկման ժամանակագրություն
Ժամանակագրությունը հիմնված է Allmusic-ի և Discogs-ի տեղեկությունների վրա։

## Ծանոթագրություններ

## Արտաքին հղումներ
* Motörhead-ի պաշտոնական կայք

Կատեգորիա:2013 ալբոմներ
Կատեգորիա:Անգլալեզու ալբոմներ